สวัสดีค่ะ พอดีว่าดิฉันเป็นคนอ้วนค่ะ น้ำหนัก93 สูง160 เวลาเป็นประจำเดือนจะเป็นนานมากๆค่ะ บางเดือนก็สองอาทิตย์ บางเดือนก็สามอาทิตย์ แต่ช่วงอาทิตย์แรกที่เป็นประจำเดือนก็มาแบบปกติค่ะ แต่หลังจากนั้นก็มาน้อยลงมาประมาณหยดสองหยดค่ะแล้วบางทีก็มาวันเว้นวันค่ะ มาเป็นหยดๆ แล้วทีนี้ประจำเดือนก็หมดไปค่ะประมาณ2วันก็เลยมีอะไรกับแฟน แล้วหลังมีอะไรกับแฟนเสร็จ ก็มีเลือดออกค่ะ ออกเยอะมากเหมือนเป็นประจำเดือนวันแรกเลยค่ะแบบเยอะค่ะ มันจะไหลตลอด ค่ะจากเยอะๆ ก็จะลดน้อยลง เลือดเป็นเป็นสีแดงสดด้วยค่ะ แล้วก็ยังมีก้อนเลือดดำๆเล็กหลุดออกมาด้วยค่ะ ก็เลยอยากรู้ว่าเลือดออกหลังมีเพศสัมพันธ์ จะเป๋นไรไหมคะแล้วประจำเดือนเป็นนานๆ หลายวันเสี่ยงไหมคะ
สวัสดีค่ะ เลือดออกจากช่องคลอดที่ไม่ใช่ประจำเดือนมากผิดปกติ อาจเกิดจาก เนื้องอกมดลูกหรือปากมดลูกหรือรังไข่ มะเร็งมดลูก ปากมดลูก หรือรังไข่ การติดเชื้อของโรคติดต่อทางเพศสัมพันธ์ที่ปากมดลูก หรือช่องคลอด มีโรคเลือดทำให้เกล็ดเลือดต่ำและเลือดออกได้ง่าย ภาวะแทรกซ้อนจากการตั้งครรภ์เช่นแท้ง หรือตั้งครรภ์นอกมดลูก การบาดเจ็บหรือฉีกขาดของอวัยวะเพศและช่องคลอด เป็นต้นแนะนำสังเกตอาการ หากเลือดยังออกมากไม่หยุด ปวดหน่วงท้องน้อยร่วมด้วย ควรพบสูตินรีแพทย์เพื่อตรวจเพิ่มเติม การดูแลตัวเองเบื้องต้น งดการมีเพศสัมพันธ์ไปก่อน ไม่ซื้อยาปรับฮอร์โมนใดๆมากินเอง